Csekkné Papp Ildikó

**KARANTÉN IDEJÉN NAPJAINKBAN**

színpadra szánt dráma

NIKI

PÉTER

JAN

NÓRA (barátnő, akiről Niki mesél)

BOLTIFELSZOLGÁLÓ

LITERA

ELSŐ MAGYAR KARANTÉNSZÍNHÁZ

DRÁMAPÁLYÁZAT

2020

*„Akad ki a vészt üzletnek veszi, ígéreteit pedig semmibe,*

*avagy bajban ismerszik meg az igaz barát.”*

1. *fejezet*

*Helyszín: Péter szobája, régies bútorokkal, a szülői házban*

*A falakon a barátnőjével, Nikivel, közös nyaralási fotók. A víz kékjének milliónyi árnyalatai, a különböző partok kövei és Nikivel közös arcképek.*

PÉTER Nagyon ideges vagyok! Több hete bezárva vagyok, karanténban, mint egy papagáj, itt ez a rengeteg zh és beadandó! Nem elég ez a vírus nyavaja még szenvedek az allergiától is. Semmilyen gyógyszer nem segít ilyenkor igazán. Kapar a torkom, meg trüsszögök ha kinyitom az ablakot és a szemem is könnyezik. Nagyon rossz, hogy nem mehetek ki, de ezzel a gyengült immunrendszerrel biztos, hogy elkapnám a vírust is.

Még jó, hogy nem vagyok egyedül itthon. Még kihúzom a szüleimmel addig amig nem lesz meg a pénzünk a kaucióra, az albérletre. Sajnos az egyetem mellett ezzel a nyavajával nem tudok munkát is vállalni. Még jó, hogy a szüleim, ha tudják is, hogy el akarok költözni, mindenben támogatnak.

Fater mondogatja, hogy ő nem bánja, próbáljam csak meg minél előbb, álljak saját lábra, ízleljem meg milyen a való világ, az igazi küzdés, a mindennapi munka.

De ezzel a tüdőasztmával nehéz lesz, még szerencse, hogy az allergia nem tart egész évben.

Niki még mindig olyan, mint amilyennek a suliban megismertem -nézi közben a falakra kitett közös képeket-, hamar tudtuk, hogy össze akarunk költözni, mert hát itt, a szüleik lakásában nem találkozhattunk. Tudtuk sajnos, hogy itthon, ha ketten is dolgozunk, akkor se tudnak fenntartani egy budapesti albérletet és fizetni az Orvosi egyetemet és a megélni.

Niki azonnal tudta a megoldást, milyen bátor lány! Én nem vállalhattam be az angliai párás levegőt, megfulladtam volna. Nagyon hiányzik, már több hónapja kiment.

Esténként tudunk csak beszélni, de akkor sokáig és a jövőnket tervezzük. Niki esténként nagyon fáradt a sok talpalástól, de legalább jól megtanulta a nyelvet. Niki mindig mondja, hogy meglátom még felfedezem a betegségem ellenszerét, mert szerinte zseni vagyok, mert ő sosem volt jó tanuló.

Visszaemlékszem mikor voltam a legjobban. Amikor nyáron, a tengernél voltunk nyaralni Nikivel.

Niki ezeken a képeken különösen szép, tekintete ragyog! -nézi könnyes szemmel a kitett képeket.

Féltem Nikit, de a lelkére kötöttem, hogy hordja a maszkot és a kesztyűt egész nap.

Elég sokat tanultam már mikrobiológiából, tudom, hogy a vírus folyamatosan mutálódik. Összeszorul a torkom, ha belegondolok. Elveszíthetem őt. És itt ülök tehetetlenül a szobában. Milyen férfi az ilyen? -gondolkodik hangosan, milyen lovag az, ki -betegen ugyan- de semmit sem tehet. Ha kimennék a kertig is most, fuldokló roham kapna el.

Ahogy a falra kitett fotóra nézett, összeszorult a szíve. Hírtelen rímelő sorok szaladtak ki a száján -e szép szemekről, nem is tudta igazán, hogy honnan jöttek, talán a lelke legmélyebb bugyraiból:

Szép szemed, mint az éji csillag,

tüzénél a Sarkkörök megolvadnak.

Ha mélyen magamba nézek, rájövök,

sose láttam még ilyen tiszta szépséget.

Kínzó a fájdalom, hogy személyesen nem nézhetek bele tán már soha,

egy tengernyi boldogság reménye veszett benne oda,

s amik együtt lehettünk volna.

De nem merenghetek sokáig- mondta ki hangosan a gondolatát-, mert ezt a vaskos anatómia könyvet meg kell tanulnom. Ha elhatározom, hogy estig a negyed könyvvel végzek, akkor így is lesz.

1. *fejezet*

*Helyszín: Niki munkahelye, kis élelmiszer bolt, ahol éppen egyedül van, elmerengve mondja:*

NIKI Jól döntöttem pár hónapja, hogy kijöttem dolgozni Angliába, otthon nem tudtam volna semmit sem félretenni. Még jó, hogy élelmiszert árulunk és nem zártunk be, elfoglalom magam a boltban. Közben lassacskán kiteszi a polcokra az árut. Mivel kis bolt, nem nagy a forgalom, szeretek itt dolgozni. Nem szakadok meg a munkától és jó a fizetés is.

Barátnőmért, Nóráért nagyon izgulok, ő már elvesztette a munkáját és haza se tud menni. Pedig milyen optimistán jött velem dolgozni. Eddig esténként boroztunk és a régmúlton viccelődtünk de Nóra azóta nagyon csendes, hogy nincs munkája és tudja, hogy egyhamar nem is fog találni az ő szakmájában.

Milyen vidám kis osztálytársak és barátok voltunk az általánosban. És eddig olyan jó volt vele idekint is, sosem vitáztunk és számíthattunk egymásra. Nórával megállapodtunk, hogy én csak addig maradok kint amig összegyűlik valamennyi pénzem, amiből otthon el tudunk indulni, a szüleimtől nem fogadhatok el pénzt. De ezt eddig nem nagyon hoztuk szóba, túl fájdalmas lenne. De most már csak rám számíthat Nóra és féltem, mert bár titkolja, de hallom, hogy pár napja köhög. Egyelőre tagad, nem akar szólni senkinek. Félek.

Csúnya esős nap van megint, ami átlagosnak számít ezen a helyen, de így járvány idején semmi sem átlagos. Az jó, hogy kevesebb a vevő, mert csomó idő, hogy mindent fertőtleníteni kell és törölgetni, és utálom a fertőtlenítő szer szagát.

Mégis úgy érzem vidámabb vagyok valamitől, mint máskor. Valami visszafordíthatatlan, megmagyarázhatatlan csendesség, fura, mintha megállna az idő.

*Ahogy erre gondolt, egy kissé mackós, szakállas, középkorú férfi megjelent a boltban.*

JAN Hi!

*köszönt harsányan. Kék szemei szinte világítottak fekete esernyője alatt, amikor akkor csukott be hirtelen. Nikibe valami végighasított. Nem tudta megmagyarázni mi volt. Mint egy villámcsapás és érezte, hogy abban a pillanatban minden megváltozott.*

NIKI Hi! (válaszolta, de utána csak makogni tudott valamit magyarul.) Hogy kerülsz ide? (motyogta, gondolván, az úgysem érti a szavát.)

JAN Erre volt dolgom! (válaszolta a kellemes hang.)

NIKI (A lányban meghűlt a vér.) Hú de ciki, magyar vagy? (makogta szaggatottan, zavarában.)

JAN Szia, Jan, vagyok, orvos. (Ruháján persze azonnal látni lehetett, de gondolta, megerősíti.)

NIKI Szia, Niki vagyok.

*Kezet fogtak. Valami melegség öntötte el mindkettejüket, de gyorsan el is rántották a kezüket, hiszen most tilos a kézfogás! És egyikőjükön sincs kesztyű! De igazából nem is bánták, örültek neki. Mintha a tenyerükön átfolyó életenergia összekapcsolódott volna és egy másodperc tört része alatt szívükig ért volna. Akkor már Jan is tudta, hogy valami olyan fog történni fog vele, ami eddig még nem.*

JAN Oxigénes vízért jöttem a betegeknek, a kórházba viszem- (mondta Jan.)

NIKI Ott vannak hátul a rekeszek (mutatta a lány. Jan felpakolta a rekeszeket a szalagra. A lány furcsálva az esetet, hogy egy orvos pakol, rákérdezett) hogyhogy nem a szállítók jöttek?

JAN Karanténban vannak. Már ők is. A kórház legtöbb dolgozója meg már az intenzíven van.

NIKI Meddig tart még vajon ez az egész? (kérdezte a lány.)

JAN (Ez még sajnos sokáig, jött a kék szomorú szemekből a válasz azzal, hogy) ki tudja hányan maradunk meg.

NIKI Van elég oxigén és az ellátáshoz szükséges anyag még a kórházban? (kérdezte aggódva Niki.)

JAN A hírekben akármit mondhatnak, nem tudja az ember már mit higgyen el. Egyelőre minden van, (mondta Jan megnyugtatóan.) Önkéntesből és egészséges orvosból és kórházi dolgozóból egyre kevesebb, tette hozzá szomorúan. Holnap is jövök egy szállítmány vízért mert hiába rendeltünk, minden beszállító be van táblázva jó időre. Tette hozzá sietve Jan.

NIKI Holnap is nyitva leszünk. (Tette hozzá a lány, meghagyva egy kis sejtelmet a mondatában, nyitva, de ő vajon itt lesz -e?)

JAN (De Jan nem tette fel a kérdést, csak megismételte) holnap is jövünk.

*Fizetett és sietve elköszönt. Viszlát, mondta Jan ragyogó tekintettel a lány fele, amelybe ezek a szomorú szavak voltak vésve:*

JAN Féltem a Világot, s benne minden jótett lelket,

ádáz csapát sújt ránk a sors, hamarost.

Ártatlanok vérét ontja a küszöbön álló vész,

vigyázz most hová mész.

Miért kell ennyi fájdalom, megáll az ész!

Tömegek halálát látom s félem e világban,

felbolydul majd minden, ne hagyjuk, hogy minden elvesszen.

Tán még van együttérzés és összefogás az emberiségben,

hogy megmentse, aki még élhetne, de ha nincs hát bízzuk Istenre!

NIKI (A lány csak állt ott némán és szomorúan, csak annyit mondott) Viszlát!

1. *fejezet*

*Péter alig várta, hogy a lányt láthassa a megbeszélt időben, hívták is egymást skype-on.*

NIKI/PÉTER Szia! Mi újság otthon? Hogy vagy? (kérdezték egymástól szinte egyszerre, lázasan.)

NIKI/PÉTER Jól vagyok! (felelték szinte már viccesen, megszokták már hogy egy ideje mindig ez az első közös kérdésük.)

PÉTER Milyen volt a napod?

*kérdezte Péter, de a megszokott unalmas jelző helyett a lány, önkéntelenül is habozva és szemlesütve válaszolt*

NIKI nem történt semmi különös, csak már az orvosok maguk járnak ki a kórházból vásárolni, mert semmire nincs ember, minden hadra fogható, bármilyen szakterületű orvost és ápolót behívtak már, de annyi a beteg, hogy így is alig győzik.

PÉTER Egyre nehezebb a helyzet! Főleg mióta kijárási tilalom van, (mondta Péter lehangoltan.) Sokat haladtam a tanulással, de alig vártam, hogy láthassalak. Úgy hiányzol! (mondta izgatottan Péter.)

Ki tudja mikor lesz vége ennek az egésznek! Olyan, mint egy szürreális álom ez az egész.

Pár napja még mindenki szabadon röpködött a világban ide-oda, most meg hiába vagy cirka 2 órányi repülőútra, mintha elérhetetlen távolságban lennél.

NIKI Ki tudja mikor lesz vége a határzáraknak! (mondta szomorúan a lány.)

*Nem is tudtak sokáig megszólalni, csak szomorúan nézték egymást, kezeiket hosszasan odatapasztva a képernyőre.*

*Csókot dobtak egymásnak és elköszöntek.*

NIKI/PÉTER Rólad fogok álmodni! (mondták szinte egyszerre megint, a megszokott dramaturgia szerint.)

NIKI/PÉTER Vigyázz magadra! Te is! (mondták szomorúan, szinte egyszerre.)

1. *fejezet*

*Jant hiába várta aznap a lány. Egész nap az ajtót leste, hátha betér. De nem jött. Valahogy ólomlábakon jött el az este. És nem történt semmi különös. És már lehet, hogy nem is fog. Az ember csak reménykedik a csodákban-gondolkodott hangosan.*

*Két nap telt el és egy szabadnap. Már feladta a reményt, hogy újra találkoznak, de valahogy ahányszor a férfira gondolt, melegség öntötte el a szívét.*

Akkor belépett az ajtón.

Mint régi ismerősök, úgy köszöntötték egymást.

*Jan mondott néhány kedves szót, mikor egy rosszarcú fiatal rontott be a boltba és sorra elkezdte leverni a polcokról a dobozokat.*

JAN Mit csinálsz?

SRÁC Nem mindegy, már minden mindegy! kiáltott a srác dühöngve, meghaltak a szüleim, azt csinálok, amit akarok, ordította mindent dobálva.

*Jan leteperte, leszerelte és hívta a rendőröket.*

*Azok elkérték a telefonszámát, Jan megadta azt a lánynak is, közönyösen,*

JAN bármilyen esetre (mondta és eltűnt.)

*Talán most láttam utoljára! hasított fejébe a gondolat. Ha még ez nem törte volna össze teljesen, még ezt mondták be a hírekben:*

*Vesztésre állunk a járvánnyal szemben. A vírus új mutáns törzse jelent meg, Azonnali otthoni karantént és totális kijárási tilalmat rendelünk el mindenki számára! A rendőrök mindenkit igazoltatni fognak. A rendbontókra és aki randalírozik arra tüzet nyitunk!*

*A boltok bezártak. Súlyos csend lepte el az utcákat. Az élelmiszerellátást házhoz járó, fertőtlenített kamionokkal oldjuk meg- ismételgette könnyes szemmel a lány, megbénulva a rémülettől és ezeket szavalta:*

NIKI Vesztésre áll az egyén, ha jön a járvány,

a Nagyhatalom terve készen áll.

Döntöttek a sorsok felett,

nem számít ki odalett,

egy számadat csak mind, nekik így kellett.

Megérett a világ a tisztulásra

de nem így generálva,

veszélyben az elesett, ki nagy bűnt el sem követett.

1. *fejezet*

*Niki nagyon köhögött, arra ébredt, hogy a torka majd kiszakad a helyéből. Többször volt már influenzás, tudja milyen érzés, gyengeség, végtagfájdalom, láz, torokfájás. De ez most valahogy más volt. Alig tudott levegőt venni, fájt, ha mélyebbet szippantott. Tudta, hogy baj van.*

*Hívta az orvosa számát, de nem vette fel. Ágynak dőlt. Órák teltek el lázban, köhögve.*

*Újra hívta a számot többször, de mindig foglalt volt.*

*Felhívta Jant. A mentősök bevitték a lányt abba a kórházába, ahol Jan dolgozott.*

*Csak ennyit tudott mondani:*

NIKI A lány vagyok a boltból! Segíts! (Bediktálta a címét fuldokolva a köhögéstől.)

JAN Mindenből a legjobbat kapod, (mondta az neki megnyugtatóan miközben vitték a karantén részlegbe.)

*Elterjedt a neten a híre egy oltóanyagnak, ami állítólag hatásos a vírus ellen. Milliók tülekedtek érte, hogy első között kapják meg, pénzt és hatalmat latba vetve, másokon átgázolva.*

1. *fejezet*

*Újabb hetek teltek el. Péter napok óta hiába hívta többször telefonon a lányt. A telefont dühösen dobálja az ágyára és tehetetlenségében. Tudta, hogy már elveszítette a lányt.*

PÉTER Még barátnak is rossz voltál, ha nem adsz magadról hírt! –(ordította dühében.)

*A hírekben az alábbiakról szerez tudomást és meséli rezignáltan idős szüleinek, akik már napok óta nem merik hallgatni a tévét:*

PÉTER Az emberek egyre elkeseredettebben töltik napjaikat otthonaikban. Akadozik az áram és a vízszolgáltatás, a tv-ben csak az állami csatorna közvetít, a net is akadozik. Az élelmiszer szállítmányokra napokig kell várni. Pánik és fosztogatás is gyakori volt a hírekben. Egy idő után már mindenki félt kimenni az utcára.

A kamionokat is fosztogatják, a szállítókat megfenyegették, késsel támadtak rájuk- ilyen és ehhez hasonló híreket lehetett hallani mindenhonnan. A csodaszer oltóanyagról kiderült, hogy egyáltalán nem hatásos, átverés az egész. Placebo. Az elterjesztői sosem kerültek kézre. Túl nagy emberek a vírus elterjesztői ahhoz, hogy kézre lehessen őket keríteni. A fejlett országokban is megteltek a kórházak folyosói, de még az e célra kialakított épületek, tornacsarnokok épületei is. Elvesztettük a harcot. Valószínűleg a sok országba, a Kínából tömegével rendelt és érkezett maszkok és egyéb kellékek között voltak fertőzött eszközök, házhoz rendeltük a vírust.

Egyre többen kitörtek a hosszú hetek óta tartó bezártságból, elkóboroltak, betörtek, zúztak, a menhelyekről kiengedték az éhező kutyákat, macskákat, melyek ellepték az utcákat. A panelekből az emberek kiözönlöttek az utcákra és dühükben randalírozni kezdtek. Bosszút vettek sérelmeiken, hogy hiába való volt az önfeláldozás, a karanténban töltött hetek. Amerikában az emberek hiába kaptak nagy összegű segélycsomagot, míg a Balkáni országok lakói alig kaptak valamicske kis támogatást, mégis aki jómódhoz szokott, annak lett nagyobb hangja, a fejlett országokban voltak az első utcai lázadások.

*Péter csak sírni tudott a tehetetlenségtől és ezeket szavalta:*

PÉTER Az egész emberiség vesztésre áll saját maga ellen,

kihívtuk a sorsot magunk ellen,

pusztul a Föld és vele mi is,

akárhová szárnyalunk képzeletben mi magunk is, mert fentről lehúz a fájdalom,

érezhető a veszteség kínja, ember ezt már meg nem gyógyítja, oda lett a Föld jó sorsa.

*Kétségbeesve visszamegy szobájába, Niki képet nézve az alábbiakat szavalja, feladóan:*

PÉTER Magányom oldhatatlan,

szenvedésem kibírhatatlan,

fáj a szívem, sajog a testem,

mert te már nem vagy velem.

Elfutnék, szaladnék, míg a lábam bírja, s belül megszakadna tüdőm vér-koszorúja.

Ami elmúlt, nem hozza vissza semmi,

nem segíthet rajtam már senki.

Fáj az élet, s minden nap, melyet nélküled töltök el,

mind hiábavaló az is, ha süt rám a nap sugara,

fagyos lelkem nem melegíti fel már semmi,

de jó lenne már halottnak lenni,

s többé semmit sem érezni.

*Sötét*

2020